《送定公往怡山》
明代·释今岩

秋色正摇落，君行多苦辛。野航违冷溆，旅馆托何人。

带月过庾岭，披星出剑津。明年寒食节，啼鸟莫伤神。

作者简介：今岩，字山品。番禺人。俗姓李。明桂王永历元年（一六四七）从天然禅师脱白，居雷峰。十二年（一六五五）度岭，游天台，住灵隐，遍参诸方。礼继起禅师，嗣临济宗。事见《海云禅藻集》卷二。